«مىلتىقتان اكميات تۋادى» دەيتىن تاعىلىم قازاق دالاسىنا كەشىگىڭكىرەپ جەتسە دە زەردەلى دە العىر ماقابىل اسكەري قوسىنداعى اسكەري جانە ساياسي ءتالىم-تاربيە، سونداي-اق ءوز باسىنان كەشكەن ەستە قالعىسىز ءومىر كەشىرمەلەرى ارقىلى كونە قوعامدا ەزۋ مەن قاناۋدى تەك مىلتىق ارقىلى جويۋعا بولاتىندىعىن تانىپ جەتتى. سوندىقتان ول مىلتىقتى ءوزىنىڭ جانىنا بالاپ، ونى قاستەرلەي ءبىلدى. ءومىر مەن ءولىم اراسىندا ءوزىن ۇمىتا ءجۇرىپ، ءوزى سياقتى ناقاق ايىپقا تارتىلىپ زار جىلاعان حالىقتى ەسىنە ساقتادى. قويان-قولتىق شايقاستاردا ايلاسىن اسىرىپ، جاۋدىڭ قولقاسىنان نايزا شانشىپ، حالىق كەگىن ەرجۇرەك باتىرلىعىمەن قايتارىپ وتىردى.